**יואב סגלוביץ** (נולד ב-23 באפריל 1959, ט"ו בניסן ה'תשי"ט) הוא חבר הכנסת מטעם מפלגת יש עתיד, שכיהן כסגן השר לביטחון הפנים בממשלת ישראל השלושים ושש. בעברו היה ניצב במשטרה, שכיהן כמפקד אגף החקירות והמודיעין מינואר 2009 עד יולי 2013. הקים את יחידת המשטרה להב 433 – היחידה הארצית למלחמה בשחיתות ובפשע המאורגן.

ביוגרפיה
--------

יואב סגלוביץ נולד ב-1959 לרואה החשבון נחום (חומי) ולתחיה סגלוביץ. גדל והתחנך בתל אביב, שירת בצה"ל כקצין מודיעין בחטיבת הצנחנים. לאחר שחרורו למד משפטים באוניברסיטת תל אביב. במהלך לימודיו התגייס לשורות משטרת ישראל ושירת כתובע משטרתי במרחב שרון. בהמשך מונה לראש מחלקת חקירות בתחנת נתניה, לסגן מפקד התחנה ולמפקד תחנת כפר סבא, תפקיד אותו נאלץ לעזוב בטרם עת לאחר סכסוך עם מפקד המרחב בני קניאק.

### פעילות ציבורית

סגלוביץ עבר לתפקידי הדרכה במכללה לקציני משטרה בכירים ובמרכז ללימודי משטרה. בספטמבר 2002 מונה למפקד מרחב אילת, תפקיד אותו עזב מוקדם מהמתוכנן, לאחר כשנה וחצי בלבד, לצורך הקמת היחידה הארצית למאבק בפשיעה הכלכלית של המשטרה במטה הארצי וקודם לדרגת תת-ניצב. במסגרת זו עמד בראש צוות החקירה של צחי הנגבי שנחשד במינויים פוליטיים פסולים וכן הוביל את חקירת שר האוצר אברהם הירשזון ואת חקירת פרשת הנשיא משה קצב, שהחלה מתלונת קצב על ניסיון סחיטה.

#### הקמת להב 433

ביולי 2007 מונה לראש מטה אגף חקירות ומודיעין ובתחילת 2008 קודם לדרגת ניצב והקים יחידה חדשה של המשטרה, להב 433 שאיגדה תחתיה את יחידות העלית של המטה הארצי: היחידה הארצית לחקירות בינלאומית (יאחב"ל), היחידה הארצית לחקירות הונאה (יאח"ה), היחידה הארצית למלחמה בפשיעה הכלכלית (יאל"כ), היחידה הארצית למלחמה בגנבות רכב (אתג"ר) ויחידת הגדעונים (יח' 33).

#### מינוי למפקד אגף חקירות

בינואר 2009 התמנה למפקד אגף חקירות ומודיעין. הוא אישר את המלצות צוות החקירה בעניינו של ראש ממשלת ישראל לשעבר אהוד אולמרט להעמידו לדין בפרשת המינויים הפוליטיים אך החליט לסגור את התיק בפרשת הבית בכרמיה. כמו כן המליץ ליועץ המשפטי לממשלה מני מזוז להעמיד לדין את שר החוץ אביגדור ליברמן באשמת שוחד, תיק אשר נסגר בסופו של דבר לאחר דחיות רבות על ידי היועץ המשפטי לממשלה יהודה וינשטיין. סגלוביץ טען במספר רב של ראיונות כי: "תיקים ציבוריים בהם נידונים מקרים של בכירים, נבחרים ואישי ציבור ראויים להתברר בבית המשפט ולא להסתיים בהסדר טיעון. ליברמן הוא חשוד שהיה צריך להעמיד לדין על עבירות שביצע".

סגלוביץ הוביל את החקירה המסועפת של פרשת הולילנד מראשיתה, כנגד אישים בכירים רבים בהם ראש הממשלה לשעבר אהוד אולמרט. בתקופת כהונתו נחקרו פרשיות שחיתות רבות כנגד ראשי רשויות ואישים בכירים נוספים בהם הרב הראשי האשכנזי לשעבר יונה מצגר והרב יאשיהו פינטו. עם סיום תפקידו כמפקד אגף חקירות ומודיעין, פרש מהמשטרה.

בנובמבר 2013 קיבל סגלוביץ את אות אביר איכות השלטון בקטגוריית צבא וביטחון.

### פעילות פוליטית

ב-29 במאי 2016, הודיע סגלוביץ על הצטרפותו למפלגת "יש עתיד". בתחילת דרכו הפוליטית הוביל וכתב את תוכנית נחשון, תוכנית למאבק בשחיתות השלטונית וחיזוק מערכת האכיפה. בגיבוש התכנית נשען על מאמרו בנושא "שחיתות חוקית" שהתפרסם מטעם המכון הישראלי לדמוקרטיה.

נשיא המדינה, ראובן ריבלין, מארח במשכנו את פורום המפכ"לים והניצבים בדימוס של משטרת ישראל ב-2016
לקראת הבחירות לכנסת העשרים ואחת בשנת 2019, אוחדו הרשימות של המפלגות יש עתיד, חוסן לישראל ותל"ם לרשימת "כחול לבן", סגלוביץ שובץ במקום ה-28 ברשימה ונבחר לכנסת לאחר שהרשימה זכתה ל-35 מנדטים. במהלך הבחירות לכנסת העשרים ושתיים הוצג באותו המיקום שוב ונבחר לכנסת. במהלכה, היה חבר ועדת הכנסת.

#### הכנסת ה-23

בשנת 2020 במהלך הבחירות לכנסת העשרים ושלוש, הוצג במקום ה-28 ברשימת "כחול לבן" ונבחר לכנסת. לאחר מערכת הבחירות, התנגד סגלוביץ להחלטתו של ראש מפלגת "כחול לבן", בני גנץ, להיכנס לממשלה. אכן סיעת "כחול לבן" התפלגה בעקבות המהלך, וסגלוביץ החל לכהן בכנסת העשרים ושלוש מטעם הסיעה "יש עתיד-תל"ם". באותה שנה, דורג במקום ה-2 כשיאן נוכחות בעבודת הכנסת ע"פ "שקוף".

סגלוביץ בולט בפעילותו למיגור תופעת האלימות כלפי נשים, כך קידם את הצעת החוק למניעת אלימות במשפחה (אלימות כלכלית), שהפכה להצעת חוק ממשלתית, את הצעת החוק איזוק אלקטרוני לגברים אלימים והפעיל כלים פרלמנטריים רבים לפיקוח על הממשלה בתחום. במהלך הכנסת ה-23 כיהן בתפקיד יו"ר השדולות למאבק בשחיתות שלטונית והאלימות בחברה הערבית, וכמו כן חבר ועדת החוקה, חוק ומשפט, חבר הוועדה המיוחדת לעניין הקרן לאזרחי ישראל ומ"מ ועדת החוץ והביטחון. בנוסף, פעיל ביותר בוועדה לקידום מעמד האישה ולשיווין מגדרי ובוועדה למיגור הפשיעה בחברה הערבית. במהלך הקדנציה, היה חבר משלחת הכנסת לאספה הפרלמנטרית לארגון לשיתוף פעולה וביטחון באירופה – אבש"א (OSCE).

במהלך כהונתו כחבר כנסת באופוזיציה הוזמן סגלוביץ לכנס של "יוזמות אברהם" בכפר קאסם שם הבין את המצוקה בה נתונה החברה הערבית בצל האלימות והפשיעה. במהלך השנתיים הבאות סייר וביקר סגן השר סגלוביץ בעשרות ישובים ערביים ונפגש עם מנהיגי ציבור ונציגי ארגונים אזרחיים מהם למד לעומק את הנושא הפשיעה והאלימות וכיצד ניתן לטפל בתופעה. לקראת הבחירות לכנסת ה-24 הציג בעיר טייבה יחד עם יאיר לפיד את התכנית למאבק בפשיעה ובאלימות בחברה הערבית שכתב. התכנית שולבה במצע "יש עתיד"

לקראת הבחירות לכנסת ה-24 בשנת 2021 הוצב במקום ה-11 ברשימת "יש עתיד" לכנסת ונבחר.

#### הכנסת ה-24

עם כינונה של ממשלת ישראל השלושים ושש מונה סגלוביץ לסגן השר לביטחון הפנים. ב-3 לאוקטובר 2021 אימץ צוות השרים המיוחד שהוקם בראשות ראש הממשלה נפתלי בנט את תכנית החירום של סגלוביץ לפעולה מיידית למאבק באלימות ובפשיעה בערבית, התכנית הייתה חלק מהחלטת ממשלה 549 ומכוחה מונה סגלוביץ לעמוד בראש הצוות ולהוביל את יישום התכנית.

כחלק מהחלטת ממשלה 549, הופעל מבצע "מסלול בטוח" אשר יצא לפועל באוקטובר 2021. סגלוביץ מונה להוביל את המבצע שריכז את כלל משרדי הממשלה ורשויות האכיפה לפעילות משותפת אל מול מחוללי הפשיעה בחברה הערבית כמו משטרת ישראל, רשות המיסים, שירות הביטחון הכללי, משרד המשפטים, היעוץ המשפטי לממשלה, פרקליטות המדינה, המטה לביטחון לאומי. המבצע תוכנן להימשך חצי שנה אך הוארך עד סוף 2022.

הפעילות הביאה לפגיעה כלכלית משמעותית של ארגוני הפשיעה בחברה הערבית ולראשונה מאז 2014 לירידה של 15 אחוז במספר הנרצחים.

במקביל לפעילות האופרטיבית מינה סגלוביץ צוותי עבודה שעסקו בתופעות ונושאים שמשפיעים על הפשיעה ועל הדרכים להאבק בה: צוות שטיפל בתופעות ה״שוק השחור״- חשבוניות פקטיביות, החזקת מזומן וצ'ינג'ים וצוות שטיפל בתופעת המכרזים ברשויות המקומיות והשתלטות עבריינים עליהם. הטיפול בנושא זה כלל הנחיות ושינויי חקיקה שחלקם עברו אך חלקם עדיין לא עברו בשל התפזרות הכנסת..

לקראת הבחירות לכנסת ה-25 בשנת 2021 הוצב שוב במקום ה-11 ברשימת "יש עתיד" לכנסת ונבחר.

#### הכנסת ה-25

בכנסת ה-25 סגלוביץ מכהן כחבר בועדת החוקה, חוק ומשפט ומוביל שם יחד עם ח"כים אחרים את מאבק האופוזיציה נגד הרפורמה המשפטית שמובילה הממשלה. כמו כן סגלוביץ חבר בועדה לקידום מעמד האישה.

חיים אישיים
-----------

סגלוביץ' מתגורר ביישוב צורן. הוא נשוי לדורית ולהם שלושה ילדים.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **יואב סגלוביץ** |
| ויקישיתוף תמונות ומדיה בוויקישיתוף: **יואב סגלוביץ** |

* יואב סגלוביץ ברשת החברתית פייסבוק
* יואב סגלוביץ ברשת החברתית טוויטר

* יואב סגלוביץ, באתר הכנסת

* יואב סגלוביץ, באתר כנסת פתוחה
* הדס שפר, אז מי אתה מפקד ה-FBI הישראלי?, באתר nrg‏, 31 בדצמבר 2007
* אתר למנויים בלבד צבי זרחיה, הרכש החדש של לפיד: השוטר שחקר את אביגדור ליברמן - והמליץ להעמידו לדין, באתר TheMarker‏, 29 במאי 2016
* בן כספית, ‏"מוזר שאני הולך לפוליטיקה, אחרי שראיתי את צדדיה האפלים", באתר מעריב אונליין, 10 באפריל 2017
* אתר למנויים בלבד  נחום ברנע, לגרום למערכת להשתגע, באתר "ידיעות אחרונות", 7 באוקטובר 2021
* נחום ברנע, "איש אופטימי באי פסימי", 9 לספטמבר 2022, ידיעות אחרונות.
* החלטת ממשלה 549, תכנית לטיפול בתופעות הפשיעה והאלימות בחברה הערבית 2022-2026
* מבצע "מסלול בטוח" וצמצום הפשיעה בחברה הערבית בהובלת סגן השר יואב סגלוביץ

הערות שוליים
------------

1. ↑  משה נוסבאום, ‏ניצב מני יצחקי מונה לראש אגף חקירות ומודיעין במשטרה, באתר ‏מאקו‏, 28 ביולי 2013
2. ↑  אתר למנויים בלבד צבי זרחיה, הרכש החדש של לפיד: השוטר שחקר את אביגדור ליברמן - והמליץ להעמידו לדין, באתר TheMarker‏, 29 במאי 2016
3. ↑  אתר למנויים בלבד צבי זרחיה, הרכש החדש של לפיד: השוטר שחקר את אביגדור ליברמן - והמליץ להעמידו לדין, באתר TheMarker‏, 29 במאי 2016
4. ↑  זוכי אות אביר איכות השלטון 2013 באתר התנועה למען איכות השלטון בישראל, 11 בנובמבר 2013
5. ↑  יהונתן ליס, יניב קובוביץ, ניצב בדימוס יואב סגלוביץ' מצטרף למפלגת יש עתיד, באתר הארץ, 29 במאי 2016
6. ↑  ניצב (בדימוס) יואב סגלוביץ' | יש עתיד, באתר www.yeshatid.org.il (ארכיון)
7. ↑  רשימת מועמדים, באתר bechirot23.bechirot.gov.il (ארכיון)
8. ↑  חבר הכנסת יואב סגלוביץ - תפקידים בכנסת ה-22, באתר main.knesset.gov.il (ארכיון)
9. ↑  רשימת מועמדים, באתר bechirot22.bechirot.gov.il (ארכיון)
10. ↑  עידן בנימין, בדיקת שקוף לסיכום מושב הקיץ: מי הח״כים שהגיעו לעבוד בכנסת?, באתר "שקוף", 13 באוקטובר 2020
11. ↑  חבר הכנסת יואב סגלוביץ', באתר הכנסת (ארכיון)
12. ↑  חבר הכנסת יואל סגלוביץ - תפקידים בכנסת ה-23, באתר main.knesset.gov.il (ארכיון)
13. ↑  יש עתיד | נבחרת יש עתיד | חבר הכנסת יואב סגלוביץ, באתר יש עתיד (ארכיון)
14. ↑  רשימת יש עתיד לכנסת ה-24, באתר ועדת הבחירות המרכזית (ארכיון)
15. ↑  מורן אזולאי, טובה צימוקי, צה"ל ושב"כ יסייעו בסוגיית הנשק הבלתי-חוקי בחברה הערבית. בנט: "כוחות הביטחון הם לא האויב, אלא הפתרון", באתר ynet, 3 באוקטובר 2021
16. ↑  בנט: "השב"כ נרתם למאבק באלימות בחברה הערבית. מעורבותו תוגבל", באתר חדשות 13 (ארכיון)
17. ↑  דורי, אורן (2021-10-20). "מכה כלכלית לארגוני הפשע: תוכנית החירום הממשלתית יוצאת לדרך". *Globes*. ארכיון מ-2021-10-20. נבדק ב-2021-10-20.
18. ↑  הירידה במקרי הרצח בחברה הערבית, ונתוני המבצע המשטרתי ש"לא חוסך", באתר ynet, 5 ביוני 2022

| חברי הכנסת המכהנים בכנסת העשרים וחמש |
| --- |
| (חברי הכנסת ששמותיהם מודגשים מכהנים גם כשרים או כסגני שרים בממשלת ישראל השלושים ושבע) |
| סיעות הקואליציה של ממשלת ישראל השלושים ושבע (76 חברי הכנסת) |
| הליכוד (32) | **נתניהו** • **לוין** • **גלנט** • אוחנה • **ברקת** • **דיכטר** • **ישראל כ"ץ** • **קרעי** • דנון • ביטן • אדלשטיין • רביבו • דיסטל-אטבריאן • ואטורי • דנינו • גוטליב • מילביצקי • ביסמוט • סעדה • דלל • **גמליאל** • אופיר כץ • **גולן** • אילוז • קלנר • עטייה • הלוי • מלקו • שקלים • שטרית • פסל • גואטה |
| ש"ס (11) | דרעי • **מלכיאלי** • **ארבל** • אזולאי • **אבוטבול** • **בוסו** • טייב • בצלאל • מישרקי • מלול • מושיאשוילי |
| המחנה הממלכתי (8) | **גנץ** • **איזנקוט** • תמנו • **טרופר** • מיכאל ביטון • כהנא • פרקש-הכהן • שוסטר |
| הציונות הדתית (7) | **סופר** • **סטרוק** • רוטמן • וולדיגר • טל • סולומון • סוכות |
| יהדות התורה (7) | גפני • **טסלר** • אשר • אייכלר • פינדרוס • רוט • ברוכי |
| עוצמה יהודית (6) | **בן גביר** • **וסרלאוף** • אלמוג כהן • פוגל • סון הר-מלך • קרויזר |
| הימין הממלכתי (4) | **סער** • **שאשא-ביטון** • אלקין • השכל |
| נעם (1) | **מעוז** |
| סיעות האופוזיציה (44 חברי הכנסת) |
| יש עתיד (24) | לפיד • מאיר כהן • אלהרר • מירב כהן • שטרן • מיקי לוי • בן ארי • בן ברק • סגלוביץ • טופורובסקי • שיר • רול • להב-הרצנו • בליאק • רון כץ • צרפתי הרכבי • מזרסקי • סאקס פרידמן • דבורה ביטון • טור-פז • דוידסון • שירי • מירון • ירון לוי |
| ישראל ביתנו (6) | ליברמן • פורר • סובה • ניר • מלינובסקי • עמאר |
| רע"מ (5) | עבאס • טאהא • אל-הואשלה • ח'טיב-יאסין • חוג'יראת |
| חד"ש-תע"ל (5) | עודה • טיבי • תומא סלימאן • כסיף • עטאונה |
| העבודה (4) | מיכאלי • לזימי • קריב • רייטן |

| ראשי אגף החקירות והמודיעין של משטרת ישראל |
| --- |
| 

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ירחמיאל ירון | נעמן סתוי | ישורון שיף | אברהם זלינגר | מתתיהו סלע | אריה שור | יעקב קדמי | אהרן שלוש | יחזקאל קרתי |
| 1948 | 1950 | 1951–1953 | 1953–1958 | 1958–1963 | 1963–1975 | 1975–1977 | 1977–1980 | 1980–1986 |
|  |
| יגאל מרקוס | יהושע כספי | עוזי ברגר | אלכס איש-שלום | יוסי לוי | סנדו מזור | יוחנן דנינו | יואב סגלוביץ | מני יצחקי | גדי סיסו | יגאל בן-שלום |
| 1986–1988 | 1988–1991 | 1990–1993 | 1993 | 1993–1996 | 1996–1997 | 2006–2008 | 2009–2013 | 2013–2017 | 2017–2020 | 2020– |
| ראשי אגף החקירות |  | ראשי אגף המודיעין |
| סנדו מזור | יוסי סדבון | משה מזרחי | אבי כהן | חיים קליין | אילן פרנקו | אורי בר-לב |
| 1997–1998 | 1998–2001 | 2001–2004 | 1997–1998 | 1998–2002 | 2002–2004 | 2004 |

 |

| להב 433 |
| --- |
| מפקדי להב 433 | יואב סגלוביץ (ינואר 2008 - ינואר 2009) • יורם הלוי (ינואר-אוקטובר 2009) • דודו מנצור (אפריל 2010 - יולי 2012) • מני יצחקי (יולי 2012 - ספטמבר 2013) • מנשה ארביב (ספטמבר 2013 - פברואר 2014) • רוני ריטמן (אוגוסט 2014 - מאי 2018) • יגאל בן שלום (מרץ 2018 - מאי 2020) • מוטי לוי (מאי 2020 ואילך) |  |
| יחידות בלהב 433 | אתג"ר • יאחב"ל • היחידה הארצית לחקירות הונאה • היחידה הארצית למאבק בפשיעה הכלכלית • היחידה הארצית לחקירת סוהרים • יחידת הגדעונים • יחידת הסייבר הארצית • יחידת פלס |